בס"ד, מנחם אב תשע"ח  **דף מקורות לעיון ולהעמקה, הרב אודי שורץ**

זבחים דפים צ"ה-צ"ז, מריקה ושטיפה

**א. יסוד הדין**

1. **ויקרא ו' כ"א:** "וּכְלִי חֶרֶשׂ אֲשֶׁר תְּבֻשַּׁל בּוֹ יִשָּׁבֵר וְאִם בִּכְלִי נְחֹשֶׁת בֻּשָּׁלָה וּמֹרַק וְשֻׁטַּף בַּמָּיִם".
2. **רש"י שם:** "ישבר - לפי שהבליעה שנבלעת בו נעשה נותר, והוא הדין לכל הקדשים ... ומרק ושטף - לפלוט את בליעתו, אבל כלי חרס למדך הכתוב כאן שאינו יוצא מידי דפיו לעולם".
3. **פירוש הריב"א על התורה, שם:** "תימ' הרי נותן טעם לפגם מותר. ותירץ ר"ת שבקדשים למשחה לשון רבוי לגדולה כדרך שהמלכים אוכלים בלא שום נתינת טעם בעולם".
4. **חידושי הרמב"ן פסחים, דף ל':** "והא דכתב רחמנא בנותר וכלי חרס אשר תבושל בו ישבר, מפני שאסור לשהותו, לא שאוסר תבשיל אחר אפילו לכתחלה מדרבנן וכ"ש מדאורייתא".
5. **ר"ן על הרי"ף, עבודה זרה דף מ' באלפס:** "וכיון שעדיין שם נותר עליו צותה תורה לבערו כשם שצותה לשרפו וביעור נותר הבלוע בכלי ראתה תורה שהוא שבירה בכלי חרס או הגעלה בכלי מתכות".
6. **פירוש המשנה לרמב"ם, זבחים י"א ח':** "הכלים שמשתמשין בהן בבשול ובמאכל החם טעונין רחיצה בין שנתבשלו בהן קדשי קדשים או קדשים קלים ... וענין דבר זה שאם בשל קדשים אלו הרי הוא צריך לרחוץ את הכלי ואחר כך יבשל בו קדשים פעם שניה ... וצריך על כל פנים רחיצה לדברי הכל ואחר כך יבשל בו למחרת, לפי שאם לא ירחצנו הרי אותה השמנונית הנדבקת בכלי נעשת נותר ואסור לבשל בו למחרת ... והרחיצה המדוקדקת שהיא מסירה כל הנדבק בכלי נקראת מריקה, ותוספת הנקוי נקרא שטיפה והוא שישפוך את המים בשפיכה בלי שישפשף את הכלי בידו ובלי שכשוך, ואמרו מריקה בחמין שטיפה בצונן".
7. **רמב"ם מעשה הקרבנות, ח' י"ד:** "ולא בחטאת בלבד אלא כל הכלים שמשתמשין בהן בקדשים על ידי חמין בין קדשי קדשים בין קדשים קלים טעונין מריקה ושטיפה עקב אכילה, וכן השפוד והאסכלה מגעילן עקב אכילה, ואינו מניחן עד זמן אכילה שניה, אלא כשישלים לאכול יגעיל השפוד והאסכלה וימרק וישטוף הכלי.

/השגת הראב"ד/ טעונין מריקה ושטיפה עקב אכילה. א"א לא ידעתי מהו עקב אכילה, אבל כך אמרו חכמים שממתין כל זמן אכילה והדר עביד ליה מריקה ושטיפה".

1. **העמק דבר ויקרא, שם:** "ומרק ושטף במים. פרש"י להפליט את הבלוע, ודעת הרמב"ם ז"ל שזה אינו אלא לתנא דס"ל מריקה ושטיפה בצונן, ובהגעלה לא מיירי קרא, מסתמא בעי הגעלה ברותחין כדין כל איסורין, אבל למ"ד מריקה בחמין שטיפה בצונן, אין הפי' מריקה הגעלה ברותחין אלא בחמין שהיד אין סולדת, ומריקה ביד לנקותו מן הבעין, והגעלה אין צריך כלל בקדשים ותרומה, והדברים עתיקים".
2. **חזון אי"ש קדשים קמא, סימן ל"ז ס"ק ב'-ג':** "ונראה דהא דקא ממעטינן פנימיות ולפני זריקה אינו אלא ממצות מריקה ושטיפה, אבל אין לבשל בה עד שיגעילנה. ונפקא מינה, דהיכי דאיכא מצות מריקה ושטיפה אף היכי שאינו רוצה לבשל בה חייב למרקה, וכן אין צריך להגעילה בעזרה ויוכל להגעילה על ידי נכרי ... והיכי דאיכא מריקה ושטיפה אסור לבשל בה עד שימרקנה ... ופרטי דין המצוה אינן לפי תורת ביעור נותר, אבל עיקר המצוה הוא במצות ביעור קדשים, אלא שאין אנו יודעין טעמי התורה בפרטי המצוה".

**ב. הרחבה בדעת הרמב"ם**

1. **רמב"ם מעשה הקרבנות, ח' ט"ו:** "כלי גללים וכלי אבנים וכלי אדמה אינן טעונין מריקה ושטיפה אפילו בחטאת אלא הדחה בלבד".
2. **כסף משנה, שם:** "נראה שטעמו משום דכתיב וכלי חרס אשר תבושל בו ישבר ואם בכלי נחשת בושלה ומורק ושוטף משמע דוקא הני ולא שאר מינים וכלי אדמה שלא נתבשלו אינן בכלל כלי חרס".
3. **רמב"ם תרומות, ט"ו י"ט:** "קדרה שבישל בה תרומה לא יבשל בה חולין, ואם בישל בנותן טעם, ואם שטף הקדרה במים או ביין ה"ז מותר לבשל בה. /השגת הראב"ד/ א"א הפליג ושטף שלא מצינו שטיפה אלא בצונן ודרך העברה וזה צריך הגעלה בחמין ואח"כ שטיפה בצונן משמעתא דזבחים פרק דם חטאת ודוקא קדרה של נחשת אבל של חרס אין לה תקנה".
4. **כסף משנה שם:** "הנה מצאתי שנשאל רבינו מחכמי לוני"ל על זה והשיב שסמך בזה על המשנה השנוי בסוף תרומות (משנה ח) המערה מכד לכד ונוטף ג' טיפין נותן לתוכה חולין ... שמענו ממשנה זו שאין הקדרה שנתבשל בה תרומה צריך הגעלה אלא שטיפה בלבד וק"ו הדברים ומה אם היין או השמן הנשאר בדפני הכד אינו מדמע אף על פי שאילו הרכין הכד על צדה היה מתמצה ממנה תרומה המדומעת וכל הצחצוחין הנשארים הם עצמם של תרומה ק"ו לקדרה שנבלעה תרומה בחרסיה שיעלה על הדעת שיצא אותו שנבלע וידמע שזה הנבלע בחרסיה אין בו ממש ולא הוא מין התרומה אלא המים שנתבשל בהם התרומה הם הנבלעים בקדרה ואין לאותו היוצא - אם יצא - ממש ולא טעם ולפיכך אנו אומרים שאין הקדרה צריכה אלא רחיצה בלבד".
5. **מקדש דוד, ל"א:** "והנה זה הדין דאם לא חשיב בטל איסורו איכא אף בקדשים ... וזה דקדרה שבישל בה קדשים טעון מריקה ושטיפה ושבירה בכלי חרס גזיה"כ הוא, וקודם שנעשה מצותו לא בטלה הקדושה מן הבלוע, וא"כ בשאר מיני כלים כגון כלי גללים כלי אבנים כלי אדמה דליכא בהו גזיה"כ דמריקה ושטיפה סגי בהדחה לבד, כמו בכלי שבישל בה תרומה דאינו טעון אלא רחיצה ... ועוד, דאם אינו רוצה להשתמש עוד בהכלי כלל בתרומה דדינה כשאר איסורין אינה טעונה כלום, אבל בקדשים טעון מריקה ושטיפה משום מצוה אפילו אם אינו רוצה להשתמש בהכלי ...

ונראה מזה דאע"ג שאמרו מריקה בחמין א"צ רק להסיר השמנונית הדבוק בכלי ולא הגעלה להוציא הבלוע, ולא עוד אלא אף מה שמדובק בכלי אינו מחויב להסיר כל הרושם, והטעם משום דבדין סגי בהדחה בעלמא כמו בכלי אבנים וכמו בכלי שבישל בו תרומה, ואם רוצה להשתמש בצונן אף הדחה א"צ כמו במערה מכד לכד, רק כאן גילתה תורה מריקה ושטיפה, וצריכה מריקה בחמין ושטיפה בצונן, וגילתה תורה לדקדק להסיר השמנונית יותר, אבל מ"מ אם נשאר רק רושם על מועט כזו לא הקפידה תורה אף במקום שהצריכה מריקה ושטיפה ... ".

**ג. הספיקות במהלך הסוגיה**

1. **זבחים, דף צ"ה:** "בלוע בלא בישול לא קמיבעיא לן, כי קמיבעיא לן - בישול בלא בילוע, מאי?".
2. **רמב"ם מעשה הקרבנות, ח' י"ד:** "צלה הבשר באויר תנור של חרס יש בדבר ספק, אם ישבר הואיל ונתבשלה בו או לא ישבר הואיל ולא נגעה בו".
3. **זבחים, דף צ"ו:** "בישל במקצת כלי טעון מריקה ושטיפה ... בישול מפעפע".
4. **תוספות שם:** "בישל במקצת כלי טעון מריקה ושטיפה כל הכלי או אינו טעון - תימה מאי קמבעיא ליה ומאי ס"ד דרב יצחק אי כשמקצת כלי על האש שמבשל בו [חם] ושאר הכלי צונן קמבעיא ליה אם כן מאי קאמר בישול מפעפע הא לא מפעפע בכוליה כלי ואי בשכל הכלי חם פשיטא דמפעפע בכוליה ובעי מריקה ושטיפה ואי קמבעיא ליה אי מפעפע בכוליה כלי או לא אם כן בשאר איסורים נמי תיבעי ליה".
5. **זבחים, דף צ"ו:** "ת"ר: חטאת - אין לי אלא חטאת, כל קדשים מנין? ת"ל קדש קדשים היא, יכול שאני מרבה את התרומה? ת"ל: אותה, פרט לתרומה, דברי ר' יהודה ... ותרומה לא בעיא שטיפה ומריקה? והתניא: קדרה שבישל בה בשר - לא יבשל בה חלב, ואם בישל - בנותן טעם, תרומה - לא יבשל בה חולין, ואם בישל - בנותן טעם! ... רבא אמר: לא צריכא אלא לדאמר מר: במים - ולא ביין, במים - ולא במזוג, הא אפי' ביין ואפי' במזוג".
6. **זבחים, דף צ"ז:** "ת"ר: מריקה ושטיפה בצונן, דברי רבי; וחכמים אומרים: מריקה בחמין, ושטיפה בצונן. מ"ט דרבנן? מידי דהוה אגיעולי עובדי כוכבים. ורבי? אמר לך: הגעלה לא קאמינא, כי קאמינא - למריקה ושטיפה דבתר הגעלה".
7. **תוספות זבחים, דף צ"ו:** "ופריך הניחא למאן דאמר מריקה ושטיפה בצונן פירוש אחר הגעלה אלא למ"ד מריקה בחמין ושטיפה בצונן דמריקה היינו הגעלה מאי איכא למימר ומשני שטיפה יתירתא דצריך לעשות בקדשים שטיפה יתירתא אחר הגעלה".

**ד. עבודת הנפש**

1. **תניא, איגרת התשובה:** "תניא בסוף יומא שלשה חלוקי כפרה הם ... עבר על כריתות ומיתות ב"ד תשובה ויוה"כ תולין ויסורין ממרקין, פי' גומרין הכפרה והוא מלשון מריקה ושטיפה לצחצח הנפש. כי כפרה היא לשון קינוח שמקנח לכלוך החטא, שנאמר ופקדתי בשבט פשעם ובנגעים עונם; עכ"ל הברייתא ... וטעם השמחה ביסורי הגוף לפי שהיא טובה גדולה ועצומה לנפש החוטאת למרקה בעה"ז ולהצילה מהמירוק בגיהנם (בפרט בדורותינו אלה שאין ביכולת להתענות כפי מספר כל הצומות שבתיקוני תשובה מהאר"י ז"ל הצריכות למירוק הנפש להצילה ממירוק בגיהנם)".
2. **כלי יקר ויקרא, ו' כ"א:** "ועל צד הרמז קרוב לשמוע, שטהרת הכלים יש להם דמיון לטהרת החוטא המקריב חטאת, כי כמו שהכלים יש מהם שבולעים הרבה מן האיסור ולא יוכל לצאת על ידי שטיפה ואין להם תקנה כי אם בשבירה, ויש מהם שאינן בולעים הרבה מן האיסור ויש להם תקנה בשטיפה, כך יש לך אדם חוטא שבולע הרבה מן האיסור וקשה לו לעזוב ההרגל ואין לו תקנה כי אם בשבירת לבו כי הוא הכלי שנתבשל בו האיסור, ויש לך אדם שאינו בולע הרבה ויש לו תקנה בכל דהו ... על כן כתבה התורה דין הכלים אצל החטאת, לומר לך שבזמן שאין זבח ומנחה אז טהרת החוטא כטהרת הכלים".